Η ΦΑΡΜΑ ΤΟΥ ΚΛΑΡΚΣΟΝ
ΚΕΦΑΛΑΙΟ 2 ΠΡΟΒΑΤΑ
Στη φάρμα μου, η περισσότερη γη χρησιμοποιείται για καλλιέργεια.
Αλλά όχι όλη.
Περίπου 1.200 στρέμματα είναι έτσι, σε φυσική κατάσταση,
άγρια γη,
γεμάτη σπάνια χόρτα, λουλούδια
και μέλισσες.
Αυτό το τμήμα της φάρμας είναι πολύ οικολογικό, πολυποίκιλο,
βιώσιμο, καταπολεμά την παγκόσμια υπερθέρμανση.
Το DEFRA, το οποίο είναι το τμήμα για...
κάτι που ξεχνάω...
Τρόφιμα και Αγροτικές Υποθέσεις,
με πληρώνει σε μετρητά
για να μην το καλλιεργώ.
Η μόνη μου υποχρέωση είναι να το κουρεύω μία φορά τον χρόνο.
Κι αυτό μου έδωσε μια ιδέα.
Αντί να το κουρεύω με μηχανή,
γιατί να μη βάλω πρόβατα;
Τα πρόβατα το τακτοποιούν όμορφα,
λιπαίνουν το χώμα και μπορώ να έχω κέρδος πουλώντας τα μωρά τους.
Είναι ιδιοφυές επιχειρηματικό σχέδιο.
Είμαι ένας Άλαν Σούγκαρ με γαλότσες.
Έχοντας αποφασίσει να γίνω εκτροφέας προβάτων,
πήγα σε μια κοντινή αγορά για να αγοράσω ζώα,
και αμέσως προέκυψε πρόβλημα.
Βασικά, τα έχω εντελώς χαμένα.
Εντελώς. Δεν ξέρω...
Τα ίδια με τα δίπλα είναι;
Κατάλαβα πώς ένιωθε η μαμά μου όταν πήγε να αγοράσει αμάξι.
Όλα φαίνονται ακριβώς ίδια.
Ή ο μπαμπάς μου,
όταν άκουγε μουσική ποπ.
Spice Girls, Led Zeppelin, όλα ίδια γι' αυτόν.
Για να με καθοδηγήσει σ' αυτόν τον μάλλινο λαβύρινθο,
μίλησα με τον Κέβιν από την Εθνική Ένωση Προβατοειδών,
ξεκαρδιστικά γνωστή ως NSA.
Υπάρχει Ινστιτούτο Φριζικών Ταύρων;
Σαν να λέμε FBI, CIA και NSA;
Δεν μπορώ να πω πολλά γι' αυτό.
"NSA", φοβερό.
Έχεις ξαναφροντίσει πρόβατα;
Όχι.
Άρα θες κάποια που θα φροντίζουν εσένα καθώς θα φροντίζεις αυτά.
Σωστά. Μα όλα αυτά είναι θηλυκά πρόβατα, έτσι;
Ναι.
Οπότε, αν αγοράσω 80 πρόβατα...
Ναι.
Πόσα αρσενικά θα χρειαστώ;
Ογδόντα;
Μπορείς να κάνεις δουλειά με ένα,
αλλά είναι ρίσκο, μπορεί να έχει κάποιο πρόβλημα.
Αλλά θα πρέπει να...
Ναι, για καλό και για κακό, εγώ θα έπαιρνα δύο.
Τι; Δηλαδή κάθε αρσενικό θα γονιμοποιήσει 40 προβατίνες.
Ναι, εύκολα.
Ωραία δουλειά.
Και σε πολύ σύντομο διάστημα.
Στη συνέχεια, έπρεπε να αποφασίσουμε ποιες προβατίνες θα ήταν καλύτερες.
Αυτά που βλέπεις εδώ
είναι διασταυρώσεις βόρειων φυλών.
Είναι καλά πρόβατα που θα φροντίζουν κι εσένα.
Γίνονται πολύ καλές μαμάδες.
Βγάζουν πολύ γάλα, κάνουν πολλά αρνιά.
Γεννούν εύκολα και όμορφα,
και δεν θα ήταν κακή επιλογή για ξεκίνημα.
Μάλιστα, βόρειας χώρας,
βόρειων φυλών.
Διασταυρώσεις βόρειων φυλών.
Μάλιστα.
Έπειτα έπρεπε να αποφασίσουμε ποια διασταύρωση θα ήταν καλύτερη.
Έχεις κατάλογο;
Όχι.
Όχι, μάλιστα.
Χρειάζεσαι έναν κατάλογο με μια λίστα,
για να βλέπεις ποια είναι, πού είναι.
Είναι εκπαιδευμένα για ηλεκτρικό φράκτη.
Έχεις φράκτες;
Βασικά, όχι.
-Όχι; Πώς θα τα κρατάς μέσα; -Με τοίχους.
-Μπορούν να τους πηδήξουν. -Δεν μπορούν να πηδήξουν τοίχο.
-Πόσο ψηλός είναι ο τοίχος σου; -Περίπου τόσος.
Δεν είναι και τείχος του Μεξικού.
Ο Κέβιν με διαβεβαίωσε
ότι οι βόρειες διασταυρώσεις είναι ήρεμα πρόβατα,
αλλά όταν μπήκαν στον χώρο δημοπρασιών,
φάνηκε ότι δεν είναι και τόσο ήρεμα.
Τουλάχιστον καταλάβαινες εύκολα τον δημοπράτη.
Γνέφοντας περιστασιακά, φαινόταν ότι αγόραζα πράγματα.
Εκατόν τριάντα τρία. Εκατόν τριάντα τέσσερα.
Και πράγματι, αγόραζα.
Ναι.
Στο τέλος της δημοπρασίας, είχα ξοδέψει 11.000 ολόκληρες λίρες.
Αλλά το θετικό ήταν ότι ήμουν πλέον εκτροφέας προβάτων.
Τριάντα, 40, 50, 60, 78.
Εβδομήντα οχτώ πρόβατα. Αυτό ήταν.
Επειδή ο Κέβιν μού είχε πει ότι τα πρόβατα πηδούν τοίχους,
έπρεπε να ξοδέψω άλλες 2.700 λίρες
για έναν συναρμολογούμενο ηλεκτρικό φράκτη.
Αυτό που θέλουν να κάνω
είναι να γυρίσω το χωράφι τρεις φορές περπατώντας μ' αυτό.
Λοιπόν, δεν πρόκειται.
Θεέ μου, είμαι πανέξυπνος.
Μάλιστα. Έτσι είναι;
Πράσινο. Η γείωση, ωραία.
Το κόκκινο
πάνω στον φράκτη.
Κι αυτά πάνω στην μπαταρία.
Πάμε.
Θα μπορούσε.
Μπάσταρδο!
Ηλίθιο...
Μάλιστα. Αυτό τώρα.
Ωραία, ξεκινάμε.
Αυτήν τη φορά, ο ζωολογικός κήπος θα λειτουργήσει.
Μετά την ολοκλήρωση αυτού του άθλου μηχανικής,
ήμουν έτοιμος για την άφιξη του νέου μου κοπαδιού.
Έρχονται.
Εδώ δείτε.
Και κατευθείαν στο ξενοδοχείο μου.
Ναι!
-Αυτό είναι; -Αυτό είναι.
-Θα είναι ευτυχισμένα; -Έτσι φαίνονται.
Σίγουρα θα είναι.
Τι πρέπει να κάνουμε πρώτα; Αποπαρασίτωση;
Αποπαρασίτωση πρώτα. Ναι.
Και να τα φροντίζεις.
Ξέρεις ότι θα τα φροντίζω.
-Σας ευχαριστώ πολύ. -Τίποτα.
Ευχαριστώ. Προσοχή στον δρόμο.
-Απόλαυσέ τα. -Θα τα απολαύσω.
Ωραίο πράγμα.
Είναι ωραίο να ακουμπώ στην πόρτα του φράχτη,
κοιτώντας τα νέα μου πρόβατα.
Μετά από μερικές ημέρες δουλειάς με τρακτέρ,
επιστρέφω στα πρόβατα για την πρώτη μεγάλη εργασία.
Γεια σας, πρόβατα.
Λοιπόν, αυτό το χωράφι,
με τα πρόβατα μέσα, είναι πλέον γεμάτο μολυσμένα κόπρανα.
Επειδή τα πρόβατα έχουν αποπαρασιτωθεί,
τα σκουλήκια βγήκαν έξω,
και τώρα πρέπει να μαζέψω όλον αυτόν τον ηλεκτρικό φράκτη,
να τον επανατοποθετήσω κάπου αλλού
και να μετακινήσω όλα τα πρόβατα σ' εκείνο το χωράφι.
Για τη μετακίνηση προβάτων συνήθως χρειάζεσαι τσοπανόσκυλο.
Εγώ όμως δεν είχα ένα, οπότε σκέφτηκα μια άλλη λύση.
Απογείωση.
Πάνω,
κάτω,
περιστροφή.
Έξυπνο πράγμα αυτό το ντρόουν.
Σχεδιάστηκε για εργασία στην έρευνα και διάσωση,
γι' αυτό έχει ένα ηχείο
που μεταδίδει μηνύματα σε αποκλεισμένους ορειβάτες, πεζοπόρους.
Αλλά εγώ τροποποίησα το μήνυμα για να το χρησιμοποιώ ως ντρόουν προβάτων.
Λοιπόν, έτοιμοι.
Πετάει, μαζεύει τα πρόβατα, τους γαβγίζει.
Νομίζουν ότι είναι ιπτάμενο σκυλί.
Μάλιστα.
Πάμε να μαζέψουμε μερικά πρόβατα.
Ένα πραγματικά καλό τσοπανόσκυλο σήμερα
θα σου κοστίσει 20.000 λίρες
και δεν θα μπορείς να το χρησιμοποιείς μέχρι να σε συνηθίσει.
Αυτό κόστισε μόλις 2.500 λίρες.
Και ήταν καλή αγορά.
Δείτε, πετυχαίνει.
Εδώ δείτε!
Ναι, ελάτε, περάστε απ' τον φράχτη.
Κατευθύνονται προς τον φράχτη.
Χωρίς καμία βοήθεια απ' τη Λίζα, την κοπέλα μου...
Μπορούν να πηδήξουν.
...τα οδήγησα στη σωστή κατεύθυνση.
Εμπρός, πηγαίνετε.
Ναι, μπράβο!
Σε μόλις 25 λεπτά, έγινα εξπέρ στην τσοπανική.
Τζέρεμι, πας πολύ γρήγορα. Δεν μπορώ να τα εμποδίσω να πάνε στο χωριό.
Να πάρει. Σκατά.
Χριστέ μου, ηρεμήστε.
Για όνομα... Σας παρακαλώ, σταματήστε.
Ανεβείτε εκεί.
Μετά, χωρίς καμία βοήθεια από το συνεργείο...
Γρήγορα.
...τα πήγα επιτέλους στο νέο χωράφι τους.
Θα πάθω καρδιακή προσβολή...
Πόσο γρήγορα τρέχουν; Αυτό το πράμα είναι καλό.
Όπως ξέρεις, είμαι απίστευτος αθλητής
και τρέχω γρήγορα, αλλά δεν φτάνω τα πρόβατα.
Με εξέπληξαν. Δεν το περίμενα αυτό.
-Είναι ενεργοποιημένος ο φράχτης; -Δεν πρόκειται να τσεκάρω.
Πιάσ' τον. Πάρε ένα χορταράκι.
Εντάξει.
-Αν αγγίξεις το άκρο... -Ναι.
...θα νιώσεις κάτι πολύ ήπιο.
Ναι. Είναι ενεργοποιημένος.
Χαζή.
-Ενεργοποιημένος είναι. -Εσύ φταις.
Και θα σ' εκδικηθώ.
Είναι σκληρή δουλειά.
Παρά την εξάντλησή μου, έπρεπε να δουλέψω κι άλλο με το τρακτέρ
και δεν ξαναείδα τα πρόβατα για δύο μέρες.
Αμάν, υπάρχει ένα που κουτσαίνει.
Εκεί, δείτε.
Ναι, το μπροστινό πόδι δεν κατεβαίνει.
Δύο κουτσαίνουν. Υπάρχουν δύο κουτσά.
Πώς τα κατάφεραν;
Είναι στο λιγότερο επικίνδυνο χωράφι της χριστιανοσύνης. Γιατί...
Πολύ ανήσυχος, γύρισα στο γραφείο της φάρμας
και προσπάθησα να διαγνώσω το πρόβλημα μόνος μου.
Το οποίο ήταν αποκρουστικό.
Όχι.
Πρόπτωση κόλπου. Πρόπτωση τραχήλου μήτρας.
Ρήξη μαστού με βαριά μαστίτιδα.
Δεν θέλω να χρειαστεί να το αντιμετωπίσω αυτό.
Αλλά θέλω να μάθω γιατί κουτσαίνουν, όχι...
Δεν κουτσαίνουν επειδή έχει ρήξη ο κόλπος τους.
Αυτό το βιβλίο έχει εμμονή με τους κόλπους προβάτων.
Κοινά προβλήματα ποδιών. CODD.
"Εμφανίζεται ελκώδης περιοχή στην κορυφή της οπλής,
"η μόλυνση εξαπλώνεται κάτω απ' το κέρατο ως το δάχτυλο του ποδιού.
"Το κέρατο αποσπάται, πέφτει και παρουσιάζεται...
"διευρυμένη τριχόπτωση".
Γιατί τα πρόβατα δεν παθαίνουν συνηθισμένες ασθένειες;
Ήμουν έξω απ' τα νερά μου,
έτσι, παρά το κόστος, έπρεπε να καλέσω τον κτηνίατρο Ντέλγουιν.
-Γεια χαρά. -Γεια.
-Σ' ευχαριστώ που ήρθες. -Τίποτα.
-Τέσσερα σπασμένα; -Ναι.
Νόμιζα ότι ήταν μόνο δύο.
Όχι, είναι λίγο πρησμένα εκεί.
-Φαίνεται η αιμορραγία. -Αίμα είναι.
Ναι. Οπότε θα τους βάλουμε ένα αντιβιοτικό σπρέι
και θα τους κάνουμε μια παυσίπονη ένεση.
Δηλαδή, έχω μόνο 78 και σακάτεψα τα τέσσερα.
Μην το παίρνεις προσωπικά, εννοώ...
Δεν νομίζω ότι πρέπει να ανησυχείς πολύ.
Εντάξει, θα σε αφήσω να χορηγήσεις την αντιβίωση.
-Ναι. -Πόσο κοστίζει; Πόσο κάνει αυτό;
Για να έχω μια χοντρική εικόνα.
Θα σκεφτώ ένα νούμερο, θα το διπλασιάσω και βλέπουμε.
Λίγες ημέρες αργότερα, έχοντας φάει τα πάντα στο νέο τους χωράφι,
τα πρόβατα έπρεπε να μετακινηθούν ξανά.
Κι αυτήν τη φορά, διαπίστωσα
ότι τα πρόβατα δεν είναι μόνο τα πιο αρρωστιάρικα ζώα στον κόσμο,
είναι και τα πιο ανυπάκουα.
Το αγνοούν τώρα, δείτε.
Κοιτάξτε το... Από πάνω σας είναι. Σκυλί... Άγριο σκυλί.
Και μετά, χωρίς φανερό λόγο...
Όχι! Μην το κάνετε αυτό. Αναθεματισμένα.
Να πάρει!
Ο μήνας του μέλιτος είχε προφανώς τελειώσει.
Όχι, από δω. Ελάτε.
Πάλι προς λάθος κατεύθυνση πηγαίνετε τώρα.
Ήταν λες και διαισθάνονταν ότι ήμουν πρωτάρης.
Όχι, γυρίζουν πίσω! Πηγαίνουν...
Που να πάρει ο διάολος.
Και θα το εκμεταλλεύονταν στο έπακρο.
Σκατά. Για όνομα... Σας παρακαλώ, σταματήστε.
-Μάλιστα. -Εντάξει;
Μέσα στα μαύρα μεσάνυχτα,
μαζεύουμε πρόβατα, ξανά.
Πρόβατα!
Το κέρατό μου.
Όχι, όχι.
Χρειάζομαι βοήθεια.
Όχι, όχι.
Χέσ' το. Άντε να ζήσετε σ' εκείνο το χωράφι, να σας πατήσουν.
Τα μισώ τα κωλοπρόβατα. Τα μισώ.
Ανυπομονώ να τα φάω. Δεν βλέπω την ώρα.
Πέρα από τη χαρακτηριστική θρασύτητα,
τα πρόβατα ήταν επίσης εξαιρετικά καταστροφικά.
Αυτό είναι ηλίθιο.
Ωστόσο, αυτός ο αδυσώπητος βανδαλισμός παρέχει εργασία
για έναν θαυμάσιο ντόπιο τύπο ονόματι Τζέραλντ.
Γεια σου, Τζέραλντ.
Μ' αρέσει να συζητώ μαζί του, παρότι τις περισσότερες φορές
δεν είμαι απόλυτα σίγουρος για το τι συζητάμε.
Λοιπόν, πώς πάει αυτό;
Ναι, ναι.
Ναι, βεβαίως.
Καθώς ο Τζέραλντ είχε να συντηρήσει 65 χλμ. τοίχων στη φάρμα μου, τον άφησα.
Να προσέχεις, τα λέμε σύντομα.
Και επέστρεψα στη δουλειά με τα πρόβατα.
Μέχρι τώρα, τα πρόβατα έπιναν νερό μέσω προσωρινής παροχής,
αλλά τώρα ήθελα να επανενεργοποιήσω όλες τις εγκαταλειμμένες γούρνες
που ήταν διάσπαρτες σε όλη τη φάρμα.
Λοιπόν...
Ωστόσο, όποια στρόφιγγα κι αν άνοιγα...
δεν έβγαινε νερό.
Σκατά.
Νιώθοντας σαν τον Ζαν ντε Φλορέτ, άρχισα να εξετάζω το πρόβλημα.
Μάλιστα. Τα καλά νέα είναι ότι ο φίλος μου ο Άλεξ που καλλιεργεί εδώ
μου έδωσε αυτόν τον χάρτη απ' το 1922,
με την τοποθεσία όλων των σωλήνων νερού σε αυτό που ήταν το κτήμα Σάρσντεν,
κι αυτό είναι ένα τμήμα του.
Κατεβαίνει από εκείνο.
Ώστε υπάρχει ένα ολόκληρο δίκτυο παμπάλαιων σωλήνων
ζικζακωτά σ' αυτήν τη φάρμα.
Προφανώς, η πρώτη δουλειά ήταν να μάθουμε αν υπήρχαν ακόμα αυτοί οι σωλήνες,
κι ο φωτογράφος του συνεργείου και χομπίστας δρυΐδης, ο Έλις,
πρότεινε να δοκιμάσω τη ραβδοσκοπία.
Οι αντίχειρες στην κορυφή,
μετά το αφήνεις χαλαρό και βασικά απλώς κάνεις αυτό.
Για να μην τον στεναχωρήσω, άρχισα να περιφέρομαι με τις κρεμάστρες,
αλλά όταν πέρασα από μια γούρνα γεμάτη βρόχινο νερό...
Εδώ δείτε.
Αυτό είναι αλλόκοτο.
Δείτε... Δείτε εδώ.
Είναι εκπληκτικό.
Ο δρυΐδης είπε επίσης ότι όταν τα σύρματα διασταυρώνονται,
θα είμαι ακριβώς πάνω από σωλήνα.
Εδώ είμαστε.
Εδώ... Εδώ δείτε.
Ναι, εδώ ακριβώς υπάρχει σωλήνας, σύμφωνα με τον χάρτη.
Έχοντας διαπιστώσει μέσω μαγείας ότι οι σωλήνες υπήρχαν ακόμα,
συμπέρανα ότι κάπου θα υπήρχε μια δεξαμενή τροφοδότησης.
Και, λογικά, θα βρισκόταν σε ύψωμα.
Λογικό να είναι κάπου εδώ πάνω,
γιατί αυτό είναι το πιο μεγάλο ύψωμα στη φάρμα.
Αντλείς νερό από το ρέμα,
φτάνει εδώ και μετά η βαρύτητα το μεταφέρει κάτω σε όλες τις γούρνες.
Επίσης, δεν είναι... Μισό λεπτό.
Μισό.
Μυρίζει πολύ άσχημα.
Λοιπόν, εδώ έχουμε μια δεξαμενή χωρητικότητας περίπου 18.000 λίτρων.
Υπάρχει ένας σωλήνας εισόδου
και, μισό μέτρο πιο πάνω, ένας σωλήνας εξόδου.
Για να διαπιστώσω αν η δεξαμενή τροφοδοτούσε σωλήνες και γούρνες,
έπρεπε να διοχετεύσω νερό,
γι' αυτό κάλεσα μερικούς ντόπιους με ένα ντεπόζιτο με αντλία.
Λες.
Εντάξει είναι. Γελάει μ' εκείνους τους ραβδοσκόπους.
Έχοντας συνδέσει την αντλία με τον σωλήνα εξόδου της δεξαμενής,
ξεκινήσαμε τη διοχέτευση.
Τρέξτε, γρήγορα στα αμάξια μας.
Και μετά κατέβηκα γρήγορα τον λόφο για να δω αν το νερό έφτανε στις γούρνες.
Κάνουμε έναν αγώνα ταχύτητας εναντίον της βαρύτητας.
Πρέπει να φτιάξουν μια τηλεοπτική σειρά με αμάξια εναντίον ασυνήθιστων πραγμάτων.
Πέτυχε.
Στη συνέχεια, γύρισα πίσω να αναφέρω τα καλά νέα στα καλόπαιδα.
Βασικά, η βαρύτητα λειτουργεί.
-Ναι. -Ξέρουμε ότι λειτουργεί...
Κι ο σωλήνας είναι εντάξει.
Οι σωλήνες είναι εντάξει.
Το υπόγειο μηχάνημα λειτουργεί, όπως κι η βαρύτητα.
-Ναι. -Το κύριο πρόβλημα είναι...
Ωραία, αλλά αυτή δεν είναι μόνιμη λύση.
Με κάποιον τρόπο, πρέπει να γεμίσουμε εκείνη τη δεξαμενή
χωρίς ντεπόζιτο σε καρότσα ημιφορτηγού.
Ναι.
Δυστυχώς, αυτό θα έπρεπε να περιμένει.
Γιατί ήταν ώρα να αποκτήσουν μωρά οι προβατίνες.
Κι είχε έρθει το άτομο με τα αρσενικά πρόβατα.
Να... Να τα κριάρια.
Τα κριάρια.
Γεια σας, αγορίνες. Πώς είστε;
Η δουλειά του είναι να γονιμοποιεί πρόβατα και λέγεται Πόρκσμαν, δηλαδή γουρούνι.
Αυτό είναι. Έτσι.
Είναι καταγωγής Σάφοκ.
Είναι βίαια και επιθετικά κριάρια;
Όχι. Είναι ήσυχα σαν ποντίκια.
Βγείτε έξω, αγόρια. Μην ντρέπεστε.
Χριστέ μου, μόλις είδα τα αχαμνά τους.
Σ' αρέσουν;
Πολύ δεν κρέμονται;
Ναι. Θα είναι η πρώτη τους σεζόν αναπαραγωγής.
-Άρα είναι παρθένοι. -Είναι παρθένοι.
Είναι; Γιατί, για να πω την αλήθεια...
Δεν θέλω να γίνω χυδαίος,
αλλά τα κριάρια είναι ουσιαστικά συσκευές μεταφοράς οσχέων.
Στην πραγματικότητα, αγόρασα δύο όσχεα.
Ναι, είναι μηχανές γονιμότητας.
-Ακριβώς. -Το καθένα μπορεί να παράξει
-χιλιάδες σπέρματα τη μέρα. -Ναι.
Ζευγαρώνουν άνετα τρεις με τέσσερις φορές τη μέρα.
Ο κύριος Πόρκσμαν πρότεινε να δοκιμάσω τη δύναμη πυρός των αποκτημάτων μου.
Θα πρέπει να φτάσω κάτω από κει.
Ναι. Θες να μετρήσεις την περιφέρεια;
Δεν είναι κάτι που φανταζόμουν ότι θα έκανα σήμερα το πρωί.
Ναι, το ξέρω.
Εντάξει. Κρατάω τον οσχεϊκό σάκο από πάνω.
Είναι ελεύθερος; Κινείται ωραία;
-Κινούνται ελεύθεροι οι όρχεις; -Δεν ξέρω.
Δεν έχω μέτρο σύγκρισης.
Δεν έχω ξαναχαϊδέψει κάτι τέτοιου μεγέθους.
Λοιπόν, ο οσχεϊκός σάκος είναι 38 εκατοστά.
Λέει μεταξύ...
Στα περισσότερα κριάρια είναι μεταξύ 30 και 40 εκατοστά.
-Άρα το 38 είναι καλό, έτσι; -Πολύ καλό. Στο άνω όριο.
Θα σε μετρήσουμε, φίλε. Συγγνώμη.
Ήξερα ότι θα μου χρησίμευε η δημόσια εκπαίδευση.
Λοιπόν, αυτό είναι... Έχουμε...
-Άκου... -Πόσα εκατοστά είναι αυτό;
Δεν θέλω να ντροπιάσω το ένα.
-Εντάξει. Μεγαλύτερο; -Είναι ένα εκατοστό μεγαλύτερο.
Ένα εκατοστό μεγαλύτερο. Δεν θες να το ακούσει;
Αν μετριόμασταν και κάποιος έλεγε
"Αυτός τα έχει μεγαλύτερα", θα ένιωθες ταπεινωμένος.
Εγώ έτσι ένιωθα.
-Γύρισες πίσω στα σχολικά χρόνια. -Ναι, ακριβώς.
Άφησα τα κριάρια να βολευτούν,
δούλεψα λίγο ακόμα με το τρακτέρ
και μετά, δυο μέρες αργότερα, ήταν ώρα για λίγο σεξ.
Εντάξει, φτάνει, Γουρούνι.
Φτάνει, Γουρούνι.
Ο Κέβιν από την NSA και μια Αυστραλέζα κτηνίατρος, η Τζένι,
προετοίμασαν τις προβατίνες
και εντόπισαν πρόβλημα σε τρεις απ' αυτές.
Ναι, έχουμε απόστημα εκεί.
Ναι.
Βασικά, οι μαστοί είναι κατεστραμμένοι,
τουλάχιστον ο ένας σε καθεμιά,
οπότε δεν θα θέλαμε να τις στείλουμε για αναπαραγωγή.
Δεν μπορούν να μείνουν έγκυες;
Ναι, αλλά είναι θέμα υγείας. Όταν γεννήσουν,
θα παράγουν μειωμένη ποσότητα γάλατος.
Γιατί θα φέρουμε τον Λεονάρντο και τον Γουέιν, όπως τους ονόμασα.
Ο Γουέιν θα πάει με τις μεγαλούτσικες.
Ο Λεονάρντο αναλαμβάνει τις νεότερες.
Πρέπει να απομακρύνουμε τις τρεις προβληματικές, έτσι;
Δεν κάνει να μείνουν έγκυες.
Ναι, δεν τις θέλουμε με τα κριάρια.
Πριν ο Γουέιν κι ο Λεονάρντο ξαμοληθούν,
έπρεπε να τους περάσουμε δεσμά.
Αυτά εδώ
είναι χάμουρα που θα φορέσουμε στο κριάρι...
γύρω από δω, έτσι.
Καθώς καβαλά την προβατίνα,
αφήνει με την τριβή ένα μπλε σημάδι στην πλάτη της κυρίας
κι έτσι ξέρουμε ότι έχει γονιμοποιηθεί και από ποιον.
Γιατί ο άλλος έχει κίτρινο.
Θες να πιάσεις το ένα κι εγώ το άλλο;
Ο κύριος Πόρκσμαν είπε ότι αν έκανα αυτό, θα έρχονταν.
Ελάτε.
Ξέρουν ότι τα κυνηγάς.
Ότι φέρεσαι διαφορετικά απ' ό,τι συνήθως.
Πρέπει να ξέρεις από ψυχολογία προβάτων.
Να σκέφτεσαι όπως σκέφτονται.
Σκέφτονται "Πρέπει να κάνω λίγο σεξ και να φάω λίγο χορτάρι".
Όχι, σκέφτονται "Αυτοί οι άνθρωποι με κυνηγούν.
"Από πού μπορώ να ξεφύγω;" Και τα έχουμε αναστατώσει λίγο.
Πόσο γεροί είναι οι ξύλινοι φράχτες σου;
Θα το εξακριβώσουμε.
-Πάλη με πρόβατα. -Πρέπει να με βοηθήσεις τώρα.
Το ξέρω. Πες μου τι να κάνω, εδώ είμαι.
Ωραία.
-Ποιος είναι αυτός; -Ο Λεονάρντο.
-Ο Λεονάρντο έχει το κίτρινο. -Ο Λεονάρντο το κίτρινο.
Σκέφτηκες καθόλου να πάρεις έναν βοσκό να τα κάνει αυτός για σένα;
Καλύτερο απ' το να τηλεφωνείς συνέχεια σ' εμένα.
Νομίζω ότι τις μυρίζουν τώρα, Τζέρεμι.
Ωραία, θα ανοίξουμε εκείνο τον φράχτη.
Ο άνεμος φυσάει προς τα εκεί. Θα ακολουθήσουν τις μύτες τους τώρα.
Δείτε αυτό.
Βάζεις δύο αγόρια που δεν έχουν ξανακάνει σεξ
και 75 ενεργές τεκνατζούδες στην άλλη πλευρά του φράχτη.
Νομίζω ότι αρχίζουν να μπαίνουν στο νόημα.
Βλέπεις, προχωρούν επιδεικτικά.
Ναι.
Κοίτα, ήδη έχουν διεγερθεί.
Το ξέρω. Δείτε πώς τρέχουν. Κοιτάξτε.
Το πρόβλημα είναι ότι όταν τρέχουν, ρίχνουν γονατιές στα παπάρια τους.
Δείτε τις τεκνατζούδες.
Γεια, ποια θέλει ένα ποτό;
Εσπρέσο μαρτίνι καμιά;
Ναι, μπήκαν στο νόημα.
Μάλιστα.
Θεέ μου, απεγνωσμένες οι τεκνατζούδες.
Κυνηγούν τους άντρες.
Αυτό είναι το αντίστροφο του #MeToo.
-Ορίστε, καβάλησε. -Καβάλησε.
-Ξεκαβάλησε. -Όχι, ξεκαβάλησε.
Άκυρο.
Την κλότσησε. Απ' το Ρόδερχαμ θα είναι.
-Να τος. -Κοιτάξτε.
Γιατί προχωράει αυτή;
Δεν το έχεις δει αυτό στο Κάμα Σούτρα;
Όχι. Καροτσάκι.
Πόσο χρόνο παίρνει η πράξη γενικά;
Όχι πολύ. Κάνα δυο λεπτά,
-όχι πολύ περισσότερο. -Δυο λεπτά;
Κατ' εμέ, θα μπορούσαμε να χαμηλώσουμε τα φώτα,
να βάλουμε λίγο Μπάρι Γουάιτ και να τα αφήσουμε ήσυχα.
Αλλά η Τζένι με προειδοποίησε για επικείμενες σημαντικές ευθύνες.
Μπορεί να υπάρξουν προβλήματα πριν αρχίσουν να γεννάνε.
Τι προβλήματα;
Ένα πιθανό πρόβλημα είναι
να μην έχουν τη σωστή ποσότητα και είδος τροφής,
γιατί καθώς τα μικρά μεγαλώνουν, πιέζουν το στομάχι,
μειώνοντας έτσι την εισερχόμενη ποσότητα τροφής
και ξοδεύουν πολλή ενέργεια.
Είναι σοβαρό θέμα,
πρέπει να ξέρεις πότε έχουν αρκετό χορτάρι.
Πρέπει να παραμείνουν στη σωστή σωματική κατάσταση μέχρι τη γέννα.
-Κάτι που δεν ξέρω. -Είναι πολύ σημαντικό.
Πάρα πολύ σημαντικό.
Γιατί αν έχεις λεπτές προβατίνες και γεννήσουν αρνιά,
θα καταλήξεις με διάφορα προβλήματα.
Όλα αυτά σήμαιναν μόνο ένα πράγμα.
Πρέπει να βρω βοσκό, έτσι δεν είναι;
Θα έπρεπε, ναι.
Αυτά είναι. Αγόρασα τρακτέρ και μετά έπρεπε να βρω οδηγό.
-Αγόρασα πρόβατα, τώρα θέλω βοσκό. -Ναι.
Κάποτε θα βρω κάτι που μπορώ να κάνω εγώ.
Έχοντας πάρει αυτήν την απόφαση, ήταν ώρα να πάρω και μια άλλη.
Τι θα κάνω με τρεις μη παραγωγικές προβατίνες;
Τι θα κάνουμε μ' εσάς τις τρεις;
Δεν μπορείτε να μείνετε έγκυες.
Γιατί αν μείνετε έγκυες...
Ξέρω. Έχετε μαστίτιδα ή κάτι παρόμοιο
κι οι μαστοί σας έχουν πρόβλημα.
Λοιπόν, τι κάνουμε;
Αναζητώντας έμπνευση, συμβουλεύτηκα την Αυστραλέζα.
Δεν μπορούν να μείνουν εδώ και να είναι τρεις μικρές...
Θα τις βάλω κάπου αλλού.
Είναι ζώα που ζουν σε κοπάδια, εκεί είναι η θέση τους,
και τρία πρόβατα δεν αποτελούν κοπάδι.
Θέλουν να τρέχουν με ένα μεγάλο πλήθος άλλων προβάτων.
Γιατί να μη μείνουν σε ένα παχνί κάπου
με περιστέρια και κουνέλια;
Αυτό δεν γίνεται
-στ' αλήθεια... -Δεν είναι η Σταχτοπούτα.
...στην εκτροφή προβάτων.
Μόνο ένα πράγμα μπορεί να γίνει,
θα πρέπει να πάνε για σφάξιμο.
Αφού αντιμετώπισα αυτήν τη δύσκολη επιλογή,
πέρασα τρεις εβδομάδες μαχόμενος με τον καιρό
και προσπαθώντας απελπισμένα να φυτέψω τα σπαρτά μου.
Και μετά ήταν ώρα να ελέγξω αν είχε επιτύχει το προβατίσιο σεξ.
Αυτή ήταν η δουλειά της νέας μου βοσκού Έλεν.
Δείτε πώς το κάνει, απλώς σφυρίζει.
Είναι μαγευτικό.
Γεια.
Πολύ μαγευτικό θέαμα.
Γεια σου.
Ναι, καλό σκυλί.
Λοιπόν, γκαστρώθηκαν όλες;
Οι 74 είναι εντάξει.
Αλήθεια;
Μάλλον μένουν κάνα δυο ακόμα.
-Ναι. -Δεν είναι πολλές.
Αυτός με το μπλε σημάδι έκανε διπλάσια δουλειά.
-Ο Γουέιν; -Ναι.
Μεγαλύτερος μπήχτης απ' τον Λεονάρντο Ντι Κάπριο.
Ναι.
Ο μπαγάσας ο Γουέιν.
-Εκεί είναι, κοίτα. -Ναι.
Ξαναμμένα τσογλανάκια.
Κοίτα τους, όλο περηφάνια είναι.
Στη συνέχεια, έπρεπε να χωρίσουμε τον Γουέιν και τον Λίο απ' το χαρέμι τους.
Πήγαινε από κει
και θα τα σκορπίσουμε. Άπλωσε τα χέρια σου.
Στάσου, πού είναι...
-Πού είναι αυτός; -Κλείνεις εκείνο τον φράχτη;
-Τι; -Πιάσε εκείνο τον φράχτη
και γύρνα τον προς το μέρος μου.
-Αυτό είναι. -Τα έχουμε.
Ωραία. Έχουμε και τα δύο.
-Ναι. -Πώς το κάνεις αυτό;
Οι ικανότητες της Έλεν με τα πρόβατα ήταν αδιαμφισβήτητες.
Μακάρι να μπορούσα να πω το ίδιο και για την οδήγησή της.
Ηρεμήστε τώρα.
Ηρεμήστε.
-Αρχίζω να τα συμπαθώ πολύ. -Τους μιλάς;
Τα τρία που είναι
-προγραμματισμένα για δολοφονία; -Ναι.
Μ' αρέσουν πολύ.
Έρχονται τρέχοντας τώρα όταν ταΐζεις τα άλογα.
Ναι.
Πρέπει να βγάλουμε έξω τα κριάρια πριν σκοτεινιάσει.
Θα τα βάλουμε στο τρέιλερ και θα τα πάρουμε.
Να το φέρω εδώ;
Μόλις το γύρισα σε ένα στενό σημείο
-και δεν χτύπησα πουθενά. -Μπράβο.
Αντίθετα από κάποιους άλλους.
Το επόμενο θέμα ήταν η τροφή.
Η Έλεν φοβόταν ότι τα χωράφια μου δεν είχαν αρκετό χορτάρι
για 74 κυοφορούσες προβατίνες.
Όλο αυτό φαίνεται το ίδιο,
δεν υπάρχει τίποτα εδώ.
Και τα δύο είναι πράσινα.
Ναι, μα αυτό δεν σημαίνει ότι είναι χορτάρι.
Εκείνο το χωράφι;
Μάλιστα, εδώ έχει χορτάρι. Βλέπεις;
Αλλά και πάλι δεν είναι αρκετό.
Θα δώσουμε συμπληρωματική τροφή στις προβατίνες, οπότε...
-Σανό; -Σανό.
Αλλά πόσο χρειάζονται;
Έχουμε ένα πολύ μεγάλο δεμάτι σανό.
Ναι, θα τρώνε γύρω στα δύο τέτοια τη μέρα.
-Αν είναι πεινασμένα. -Σκατά.
-Ναι. -Δεν έχω τόσο πολύ.
Πόσο κοστίζει; Είναι αρκετά ακριβό, έτσι;
Ναι.
Ο σανός ήταν άλλη μια προσθήκη
στα ραγδαία αυξανόμενα κόστη των προβάτων.
Και την επόμενη μέρα, όταν πέρασε ο χαρωπός Τσάρλι,
εστίασε έντονα στο οικονομικό θέμα.
Πώς είναι τα πρόβατα;
Προσέλαβα βοσκό.
-Βοσκό; -Ναι.
Θα έρχεται κάθε μέρα να τα ελέγχει.
-Λοιπόν, έχεις 75 πρόβατα; -Ναι, αριστερά.
-Αριστερά. Προβατίνες; -Ναι.
-Και βοσκό. -Και δύο κριάρια, ναι.
-Γουέιν και Λεονάρντο. -Ώστε θα έχουμε 130 πωλήσιμα αρνιά;
Ναι.
-Έχουμε 130 πρόβατα με αρνιά. -Ναι.
Είναι 65 με 70 λίρες το αρνί.
-Σύνολο 7.800 λίρες. -Εφτά χιλιάδες οχτακόσιες.
-Οπότε, αν... -Μόνο τόσα θα βγάλουμε;
Μόνο τόσα θα βγάλεις.
Μα στη βοσκοπούλα δίνω πιο πολλά.
Η επιχείρηση προβάτων δεν φαίνεται πολύ επικερδής.
Κι έπρεπε να αγοράσω τα πρόβατα και τα κριάρια.
Πρέπει να τα περιφράξεις...
Έχεις έξοδα διαχείρισης προβάτων, λογαριασμούς κτηνίατρου.
Δηλαδή τα πρόβατα θα μου κοστίσουν...
Εφτά με δέκα χιλιάδες τον χρόνο.
-Για να τα έχω; -Ναι. Για κούρεμα του χορταριού.
Αυτή ήταν κακή επιχειρηματική επιλογή.
-Ευχαριστώ που πέρασες. -Παρακαλώ.
Με τη μιζέρια σου.
Πραγματικότητα.
Ανησυχητικά, τα πρόβατα επρόκειτο να γίνουν ακόμα πιο ακριβά,
γιατί εκκρεμούσε ακόμα η παροχή νερού τους.
Χρειαζόμουν μια πηγή νερού για το γέμισμα της δεξαμενής
στην κορυφή του λόφου.
Κοντεύουμε, Τζέραλντ;
Για συμβουλές, απευθύνθηκα στον Τζέραλντ,
που ζει στο χωριό εδώ και 72 χρόνια.
Αφού ξεκαθαρίστηκαν όλα αυτά,
έψαξα λίγο περισσότερο
και, σύντομα, βρήκα μια πηγή σε ένα από τα δάση.
Ο Κέιλεμπ κι εγώ τρέξαμε έναν σωλήνα από την πηγή
μέχρι μια αντλία κοντά στα κτίρια της φάρμας.
Θεωρητικά, όταν ενεργοποιήσω την αντλία σ' εκείνο το κουτί...
-Ναι; -Ναι.
...θα ανεβάσει νερό από την πηγή,
-το ρέμα στο κάτω μέρος του λόφου... -Ναι.
...μέχρι εδώ, μετά την προσαρτούμε σε έναν σωλήνα
και στέλνουμε το νερό στις γούρνες των προβάτων.
-Το 'πιασα. -Η στιγμή της αλήθειας.
-Έτοιμος; -Ναι.
Δεν κάναμε τίποτα.
Να το.
Καλώς το!
Εδώ δείτε.
Είχαμε το νερό μας.
Τώρα έμενε να το στείλουμε στη δεξαμενή στην κορυφή του λόφου.
Χρειαζόταν ένα ειδικό εξάρτημα στο τρακτέρ, ο τυφλοπόντικας,
που τοποθετεί έναν υπόγειο σωλήνα.
Η δεξαμενή είναι εκεί πάνω...
-Βλέπεις αυτήν τη σειρά δέντρων; -Ναι.
Εκεί υπάρχει ένα κενό. Τα μακρινά δέντρα στον ορίζοντα.
Τι μήκος έχει αυτό;
-Πάνω από 1.500 μέτρα. -Ναι;
Και πόσο πληρώνεις το μέτρο;
Μία λίρα το μέτρο.
Μόλις μπει αυτό μέσα, θα αντέξει χίλια χρόνια.
Είναι αλήθεια, δεν μπορείς να το δεις ως κόστος για τα πρόβατα ενός έτους.
Δεν θέλω να περνάς πάνω από την ελαιοκράμβη μου.
Μ' αυτήν θα βγάλεις περισσότερα λεφτά απ' ό,τι με τα παλιοπρόβατα.
-Τι; -Αναμφίβολα.
Με τον ήλιο να χαμηλώνει στον ουρανό, κόψαμε την κουβέντα,
τα ενώσαμε όλα και πιάσαμε δουλειά.
Μάλιστα. Έλα, τυφλοπόντικα. Για να δούμε αν πετύχει αυτό.
Πέτυχε.
Ναι!
Δείτε, σκάβει το έδαφος,
βάζει μέσα τον σωλήνα και μετά το σκεπάζει
αφού περάσω.
Πολύ έξυπνο.
Πολύ καλό μηχάνημα.
-Φοβερό, έτσι; -Πολύ καλό.
-Θα μπορούσες να το βλέπεις όλη μέρα. -Όχι.
Αν και το τρακτέρ μου ήταν εξαιρετικά ευκίνητο
και είχε το σωστό μέγεθος,
η εκτός δρόμου διαδρομή ως τη δεξαμενή νερού ήταν πολύ επικίνδυνη.
Εντάξει είσαι, συνέχισε.
Συνέχισε. Εντάξει είσαι.
Θεέ μου.
Δεν έχω περάσει ποτέ από αυτόν τον φράχτη χωρίς να κάνω στροφή τριών σημείων.
Έλα.
Έλα, εντάξει είσαι.
Αυτό σήμαινε ότι όταν έπρεπε να αλλάξουμε το καρούλι του σωλήνα,
ήμουν πολύ κουρασμένος για να βγω απ' την καμπίνα.
Δεν πειράζει, εσύ κάτσε εκεί.
Αυτό θα κάνω.
-Στο τέλος αυτής της σειράς... -Ναι;
Ο τίτλος θα είναι "Άνδρας παρακολουθεί αγρότη
"να παρακολουθεί τον εργάτη της φάρμας του".
Αυτός θα είναι.
Έτσι λέγεται.
Καλύτερα να βλέπεις εμένα,
παρά να χτυπήσεις και να το γράψουμε στο βιβλίο ατυχημάτων.
Ποιο βιβλίο ατυχημάτων;
Κάθε φάρμα έχει ένα.
Δεν διαβάζεις βιβλία.
Αυτό θα το διάβαζα, γιατί θα έγραφε κυρίως για εμένα.
Κάθε φάρμα έχει βιβλίο ατυχημάτων;
Ναι. Αν κόψεις το δάχτυλό σου με μαχαίρι,
το γράφεις στο βιβλίο ατυχημάτων.
Ποιος το ελέγχει;
Η Διεύθυνση Υγείας και Ασφάλειας.
Γιατί δεν λες ότι δεν υπήρξαν ατυχήματα;
Γιατί δεν θα το πιστέψουν.
Σκέψου το. Πόσα ατυχήματα συμβαίνουν σε μια φάρμα;
Συνεχώς συμβαίνουν. Αλλά εμείς δεν είχαμε.
Έκοψα το δάχτυλό μου σήμερα. Πρέπει να το γράψω στο βιβλίο.
Κι έχω μια μελανιά στο φρύδι μου.
-Κι αυτό μπαίνει; -Ναι, κι αυτό.
Άρα είναι βιβλίο αφύπνισης για ατυχήματα;
Τελικά αρχίσαμε να σκαρφαλώνουμε.
Αυτή είναι η πιο απότομη πλαγιά στη φάρμα.
Άντε, κορίτσι μου. Ανέβα στον λόφο. Εμπρός.
Ο Κέιλεμπ μιλάει στο τρακτέρ.
Έλα, κορίτσι μου. Είναι μηχανηματάρα!
Όρμα.
Αυτό το τρακτέρ φυτεύει 150 μέτρα σωλήνα
ένα μέτρο κάτω από την επιφάνεια της Γης.
"Είναι πολύ μεγάλο" και βλακείες.
Μετά από μια δύσκολη αναρρίχηση,
σταματήσαμε για να πάρουμε μια ανάσα.
Είναι καλά εδώ πάνω,
-έχει πιο καθαρό αέρα. -Ναι.
-Κοίτα τη θέα. -Ναι, η θέα,
-ο αέρας, τα πάντα. -Κοίτα προς τα κει. Κοίτα.
Γι' αυτό μ' αρέσει να καλλιεργώ εδώ,
μπορώ να κάθομαι στο τρακτέρ μια καλοκαιρινή μέρα. Είναι 9:00 μ.μ.
Αρχίζουν ν' ανάβουν τα φώτα. Βλέπω κάθε αγρότη
που δουλεύει στην περιοχή.
Ξέρω ότι δεν μπορώ να τους μιλήσω, αλλά με κάνει να νιώθω καλά.
Ξέρω ότι με χαιρετάει κι αυτός από δυόμισι χιλιόμετρα μακριά.
-Και ξέρεις ποιος είναι; -Ξέρω ακριβώς ποιος είναι.
Ξέρω το τρακτέρ του και την ιπποδύναμή του,
τι εξοπλισμό έχει στο πίσω μέρος.
Προς εμάς κατευθύνεται αυτή η βροχή;
Ναι.
Σαν εκείνα τα πλάνα από την Οκλαχόμα.
-Πού είναι αυτή; -Στην Αμερική.
Δουλεύαμε μέσα στη νύχτα για να φτάσει ο σωλήνας στη δεξαμενή.
Και το επόμενο πρωί πήγα να δω αν είχε πετύχει.
Αυτά είναι καλά νέα.
Και έτσι, το υπόγειο βικτοριανό μηχάνημα τροφοδοσίας νερού επιτέλους
ήταν και πάλι πλήρως λειτουργικό.
Ήμουν κατενθουσιασμένος.
Κι όσο για τα πρόβατα...
Δεν ενδιαφέρονται.
Μπορεί να είναι επειδή παίρνουν όλη την υγρασία που χρειάζονται
γλείφοντας τη Γη.
Είναι μούσκεμα.
Ή θα μπορούσε να είναι επειδή λειτουργεί αυτός ο ηλεκτρικός φράχτης.
Που σημαίνει ότι ολόκληρη η γούρνα έχει ρεύμα.
Θεέ μου, η γεωργία είναι περίπλοκη.
Σε λίγο θα γινόταν και θλιβερή.
Γιατί είχε έρθει η ώρα να αποχαιρετήσω τα τρία μαλλιαρά φιλαράκια μου.
Δείτε αυτό εκεί που τρώει το τελευταίο του πρωινό.
Ελάτε.
Έτσι μπράβο.
Εμπρός, ανεβείτε.
Άντε.
Ελάτε.
Δεν ξέρω τι να πω, τι να σκεφτώ
γι' αυτήν την αποστολή σήμερα το πρωί.
Μα είμαι κτηνοτρόφος προβάτων. Αυτό κάνουν οι κτηνοτρόφοι προβάτων.
Πηγαίνουν τα ζώα τους στην αγορά.
Τα πηγαίνουν στο σφαγείο.
Τελικά, έφτασα στο σφαγείο.
Τρεις προβατίνες, έτσι;
-Τρεις προβατίνες, ναι. -Ναι.
Είχα μεγάλη ανάγκη για μερικά παρηγορητικά λόγια,
να μου πουν ότι έκανα το σωστό πράγμα.
Κρίμα, γιατί είναι ωραία πρόβατα, έτσι;
Υπέροχα.
Όλα αυτά πάνε για σφαγή;
Ναι, όλα για σφαγή.
Οι αγρότες έχουν προφανώς ελέγξει τους μαστούς τους.
Ή έχουν κατεστραμμένους μαστούς ή δεν έχουν δόντια για να τραφούν.
Και πού πηγαίνει το κρέας;
Σε ινδικά, πακιστανικά και μπαγκλαντεσιανά εστιατόρια.
Υπάρχουν τεράστιες κοινότητες στο ανατολικό Λονδίνο.
Ωραία.
Δείτε, εκείνο φαίνεται πολύ λυπημένο.
Εν τέλει, όσα δεν είναι όπως προβλέπεται,
-πρέπει να έρθουν εδώ. -Έχουν...
Δεν μπορούν να αναπαραχθούν, δεν μπορούν να είναι με κοπάδι.
Και δεν είναι κατοικίδια.
Όχι.
Εσκεμμένα δεν τους έδωσα ονόματα. Όχι φωναχτά.
Όχι.
Στο γραφείο διεκπεραιώσαμε την ατέλειωτη γραφειοκρατική χαρτούρα.
Συμπληρώσαμε ένα έντυπο, τώρα υπάρχει κι άλλο.
Αυτή είναι η άδεια μετακίνησης.
Κρατάμε ένα αντίγραφο και τη στέλνουμε πίσω στο DEFRA.
Αυτό είναι το ίδιο...
-Πιο εύκολα μπαίνεις στην Αμερική. -Έχεις δίκιο, ναι.
Πόσα χαρτιά ξοδεύουν;
Είχε μείνει μία τελευταία δουλειά.
Πάω να τα αποχαιρετήσω.
Ίσως είναι λίγο αργά.
-Τι; Γιατί, έφυγαν; -Νομίζω ότι είναι νεκρά.
-Κιόλας; -Ναι.
Πάνε; Είναι νεκρά;
Ναι, είναι πάνω στα τσιγκέλια τώρα.
Λυπάμαι.
-Έξοχα. Ευχαριστώ και πάλι. -Ευχαριστώ.
Εντάξει.
Τα πρόβατα ήταν στη φάρμα μου τρεις μήνες τώρα.
Το μεγαλύτερο μέρος αυτού του χρόνου ήταν ένας εφιάλτης.
Όχι, όχι.
Και συγχρόνως ήταν ολέθρια ακριβά.
Θα σκεφτώ ένα νούμερο και θα το διπλασιάσω.
-Πρέπει να βρω βοσκό. -Θα έπρεπε.
Αυτή ήταν κακή επιχειρηματική επιλογή.
Αλλά αυτά τα δύστροπα, εθισμένα στο σεξ, αρρωστιάρικα ζώα
έφεραν πολλή χαρά στη φάρμα.
Είναι υπέροχο θέαμα.
Γεια σας, προβατάκια.
Άρχισε να μου αρέσει η παρουσία τους.
Τρώτε για δύο τώρα, έτσι; Ή για τρεις, ελπίζω.
Μαθαίνουν να με εμπιστεύονται.
Και με περίμενε άλλη μία έκπληξη.
Πίστευα ότι δεν θα μπορούσα να τα φάω,
αλλά τελικά μπορώ.
Είναι πεντανόστιμα.
ΤΗΝ ΕΠΟΜΕΝΗ ΦΟΡΑ
Αγροτικό κατάστημα.
Γιατί να μην κάνω αυτό;
Το φαντάζομαι σαν Fortnum and Mason.
Σαν τι;
Ωραία, ξεκινάμε.
Υποτιτλισμός: Νικόλαος Καπετανάκης
Επιμέλεια Σταυρούλα Σοκόλη